
PËR FILLIMIN E PROCEDURAVE TË SHQYRTIMIT TË APLIKIMIT TË SHOQËRISË HERA SHPK PËR KUALIFIKIMIN E IMPIANTIT PRODHUES (PARKU EOLIK “PROJEKTI KAPPET”) SI BURIM I RINOVUESHËM ENERGJIE

Në mbështetje të nenit 9 të ligjit nr.9072, datё 22.5.2003 “Pёr sektorin e energjisё elektrike” të ndryshuar, të vendimit të Bordit të Komisionerëve nr.44, datë 24.7.2007 “Për miratimin e rregullave të praktikës dhe procedurave të ERE-s” neni 18,  dhe të vendimit të Bordit të Komisionerëve nr.9, datë 21.2.2007 “Për miratimin e rregullave dhe procedurave të certifikimit të prodhimit të energjisë elektrike nga burimet e rinovueshme”, neni 8,  Bordi i  Komisionerёve, në mbledhjen e tij të datës 21.3.2008, pasi shqyrtoi aplikimin e paraqitur nga shoqëria “HERA” sh.p.k., për kualifikimin e impiantit prodhues (Parku eolik “Projekti Kappet”), si burim i rinovueshëm energjie, 

VENDOSI:

1. Fillimin e procedurave për shqyrtimin e aplikimit të shoqërisë “HERA” sh.p.k., për kualifikimin e impiantit prodhues (Parku eolik “Projekti KAPPET”), si burim i rinovueshëm energjie.
2. Drejtoria e Licencimit dhe e Monitorimit të Tregut dhe Drejtoria Juridike dhe e Mbrojtjes së Konsumatorit të njoftojnë aplikuesin lidhur me vendimin e Bordit të Komisionerëve të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare. 

KRYETARI I ERE-S 
Bujar Nepravishta
